Diari Oficial de la Generalitat Valenciana


Sumari del DOGV 6224, del 11-03-2010 (2010/2081)

RESOLUCIÓ de 18 de febrer de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 15.198 m² de superfície, situada a Dénia, camí de Santa Llúcia, realitzada per l'ajuntament del dit municipi a favor de la Generalitat per a ser destinada a la construcció d'un institut d'educació secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6224

Data del DOGV
:   11-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2081


Data del document
:   18-02-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 18 de febrer de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 15.198 m² de superfície, situada a Dénia, camí de Santa Llúcia, realitzada per l'ajuntament del dit municipi a favor de la Generalitat per a ser destinada a la construcció d'un institut d'educació secundària. [2010/2081]  
L'Ajuntament de Dénia, en sessió plenària realitzada el dia 26 de gener de 2009, va acordar la cessió gratuïta a la Generalitat del terreny de la seua propietat, de 15.198 m² de superfície, situat al camí de Santa Llúcia, de la dita població.  
A proposta de la Conselleria d'Educació, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar el terreny a la construcció d'un institut d'educació secundària, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Dénia del terreny que té 15.198 m² de superfície, situat al camí de Santa Llúcia de la dita població, que confronta: nord, vial del PGOU; sud, vial del PGOU, camí de Santa Llúcia; est, vial del PGOU; i oest, vial del PGOU.   
La dita finca és resultat de l'agrupació de les següents finques que figuren inscrites en el Registre de la Propietat de Dénia 2:  
- Finca de 8.189 m² de superfície inscrita al tom 298, llibre 298, foli 56, finca 15164, inscripció 1ª.   
- Finca de 737 m² de superfície inscrita al tom 298, llibre 298, foli 54, finca 15430, inscripció 1ª.   
- Finca de 6.272 m² de superfície inscrita al tom 298, llibre 298, foli 52, finca 15144, inscripció 1ª.   
Referència cadastral: 1603770RG5503D7067GL, 6468779WL0883O7927FL i 1379266ET6658Q2516PX.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Dénia, s'efectua amb la condició de destinar la parcel·la a la construcció d'un institut d'educació secundària i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada efectuada l'acta notarial per part de l'ajuntament i enviada com a sol·licitud de reversió a la Conselleria d'Economia Hisenda i Ocupació, es tramitarà per esta l'expedient corresponent de reversió dels terrenys d'acord amb el que disposa l'article 111 del Reglament de Béns de les Entitats Locals. La resolució que s'adopte serà notificada a l'ajuntament i comportarà, si és el cas, la baixa de l'immoble en l'Inventari General de Béns i Drets de la Generalitat  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 18 de febrer de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.